gu id en en es fy en en en en en en it en en en en nl en pt ja en en en sk gu gu de en gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu en gu gu gu en gu en gu en gu en gu en gu en en gu gu gu gu gu en en gu gu gu gu gu en en en en en en
શરૂઆત ક્યાંકથી તો કરવી જ પડશે! - Sandesh
August 21, 2018 | 12:42 am IST
બીજી સવારે નિશા ઊઠી તો એની આંખમાં અનેરો આનંદ હતો. પૂરબે એની સામે જોયું તો એ શી ખબર કેમ શરમાઈ ગઈ. વાળ કોરા કરવા માથામાં વીંટેલો ટોવેલ સરખો કરતાં પૂરબની તોફાની આંખો જોઈ રહી.
વહેલો ઊઠીને પરવારી જજે! કહેતાં એ બેડરૂમની બહાર નીકળી અને પોતે રસોડામાં પરોવાઈ.
સાસુજી, સસરાજી અને જેઠનો નાસ્તો બની ગયો હતો. એમના માટે ચા અને કોફી બનાવવામાં એ પરોવાઈ. પછી બધાના ટિફિન માટે શાક-રોટલી વગેરે બનાવવાની તૈયારી કરવા લાગી.
નાસ્તો કરતાં મનસુખલાલે પૂરબને કહ્યું, બેઠા અભ્યાસ કેમનો ચાલે છે?
ભણવામાં તો કશો વાંધો નથી. હા, ભણી રહ્યા પછી કોની સાથે જોડાવું એની ગડમથલમાં છું.
મનસુખલાલે આનંદથી કહ્યું, અરે! તુ સરસ રીતે પાસ તો થઈ જા. સારામાં સારા વકીલનો આસિસ્ટન્ટ બની શકીશ. બેસ્ટ તાલીમ મેળવી શકીશ.
પૂરબે બધા તરફથી નજર ચોરીને કોલર ઊંચો કરી નિશા સામે ગર્વ બતાવી લીધો અને નિશાએ મોં મચકોડીને જવાબ પણ આપી દીધો.
નિશાની જેઠાણીના ધ્યાનમાં આ વાત આવી, એ મનોમન હસી પડી. આ લોકો જબર રોમેન્ટીક છે!
જોતજોતામાં પૂરબનું ભણવાનું પૂરું થઈ ગયું. ધાર્યા મુજબ પૂરબ સરસ માર્ક સાથે પાસ થઈ ગયો હતો. શહેરના ટોચના ધારાશાસ્ત્રી વાય. કે. દીવાનને ત્યાં આસિસ્ટન્ટ તરીકે નોકરી પણ મળી ગઈ.
પહેલા દિવસે પૂરબ થનગનાટ સાથે નોકરીએ જવા નીકળ્યો. પૂરબ સરસ તૈયાર થઈને ઓફિસે પહોંચી ગયો. એને હતું કે ધારાશાસ્ત્રી એને એકાદ કેસની ફાઈલ અભ્યાસ કરવા આપશે અને નોટ્સ લખવાનું કામ સોંપશે.
ઓફિસે પહોંચીને રિપોર્ટિંગ કર્યા પછી તરત જ એનું સપનું ચકનાચુર થઈ ગયું. વાય. કે. દીવાન સાહેબે તો એને મળવાય ન બોલાવ્યો. માત્ર એટલું કહ્યું, સાંજે જતાં પહેલાં મને મળતો જજે!
પછી એ તો એમના ત્રણ સહાયકો સાથે કોર્ટ જવા નીકળી ગયો. પૂરબ ઓફિસમાં પોતાના ટેબલ પર બેસી ગયો. એને સમજ નહોતી પડતી કે શું કરવું.
નવા જોડાયા છો? એક યુવાને આવીને તેને પૂછયું.
હા, આસિસ્ટન્ટ તરીકે, પણ સાહેબે તો વાત જ ન કરી. પૂરબે નવાઈથી કહ્યું.
ખોટું ન લગાડીશ ભાઈ. સાહેબના આઠ આસિસ્ટન્ટ છે. તારો નંબર નવમો છે. તારે શરૂઆતમાં તો કાગળો ફાઈલ કરવાના, સાહેબને ચા લાવી આપવાની એવા જ કામ કરવા પડશે.
શું!?! પૂરબ માની ન શક્યો.
જો ભાઈ. આમાં નવાઈ પામવાની જરૂર નથી. કાગળો ફાઈલ કરવાના થાય ત્યારે એનો અભ્યાસ કરતા રહેવાનું. સાહેબ કોર્ટમાં જાય અને પાછા આવે એટલા કલાકનો સમય તારી પાસે ફાજલ હશે. કેસનો અભ્યાસ કરતો રહીશ તો કોઈ દિવસ સાહેબના ધ્યાનમાં આવશે અને તે દિવસથી તારું નસીબ ખુલવા લાગશે.
પૂરબનું માથું ચકરાઈ ગયું. એને હજુ માન્યામાં જ નહોતું આવતું. આટલી મહેનત કરીને પાંચ વર્ષ ભણીને સારા માર્ક્સ લાવીને આખરે સાહેબના પટાવાળાનું કામ કરવાનું!
તમારું નામ શું? એણે પૂછયું.
પૂરબ. અને તમારું નામ?
વિરલ. હું અહીં કારકૂન છું. સાત વર્ષથી કામ કરું છું. સાહેબ આખા અઠવાડિયામાં કયા કયા કેસનું હિયરિંગ કરશે અને એ માટે એમને કયારે કઈ ફાઈલોની જરૂર પડશે એની મને પાકા પાયે ખબર હોય. એ બધું સમયસર સાહેબના ટેબલ પર હું અચૂક મૂકી દઉં. ત્યારે માંડ હવે દીવાન સાહેબ મને જોઈને ગુડ વર્ક યંગ મેન! કહેતા થયા છે.
સાત વર્ષ? પૂરબ ખરેખર ડઘાઈ ગયો હતો.
ભાઈ, ધીરજના ફળ મીઠાં હોય છે. આ તો રીયલ લાઈફ છે, થોડું કંઈ ફિલ્મ કે નાટક છે કે એકાદ-બે દ્રશ્ય પછી હીરો સીધો કોર્ટમાં કેસ લડવા ઊભો થઈ જાય. તને સલાહ આપું, સાહેબને એક-બે કેસ લાવી આપીશ તો તારું કામ ઝડપથી શરૂ થઈ જશે.
શું કરવું? પૂરબ હજી અવઢવમાં હતો.
નીચે આપેલી લીંક પર ક્લિક કરીને જોડાઓ સંદેશ ન્યૂઝ સાથે.
તમે અમને ફેસબુક, ટ્વીટર, ઇન્સ્ટાગ્રામ અને યુ ટ્યુબ પર પણ લાઇક અને ફોલો કરી શકો છો.
લેટેસ્ટ ન્યૂઝ અપડેટ્સ તમારા ફોન પર સૌથી પહેલા મેળવવા માટે આજે જ ડાઉનલોડ કરો Sandeshની નવી મોબાઇલ એપ્લિકેશન
11000 ફૂટની ઊંચાઇ પર કેદારનાથના પહાડ પર થયો ચમત્કાર!, લોકો અચંબામાં
જાણો…ભારતની હારથી કોને ફાયદો કોને નુકસાન? પોઇન્ટ ટેબલની આ છે તસવીર
પાકિસ્તાનનાં સપોર્ટને લઇને ‘કિંગ કોહલી’એ આપી આવી પ્રતિક્રિયા, તમે પણ થઈ જશો ખુશ
વર્લ્ડ કપ 2019: ઇંગ્લેન્ડ સામે હાર છતાંય વિરાટ કોહલીને આ વાત પર ગર્વ
ઇંગ્લેન્ડે રોક્યો ભારતનો વિજયરથ, દિલધડક મેચમાં 31 રને ‘વિરાટ બ્રિગેડ’ની હાર
પ્રિયંકાની જેઠ જેઠાણીના લગ્નનાં PHOTOS વાયરલ, ‘દેશી ગર્લ’ રડતી જોવા મળી
આ હોટ કાશ્મીરી બાળાનું આવી રહ્યું છે બોલિવૂડ ડેબ્યુ ફિલ્મ, જુઓ આલિયા ખાનનાં PHOTOS
દિશા પટણીએ શેર કર્યા નવા PHOTOS, બેકાબુ થઈ ફેન્સ બોલ્યા ‘કોઈ એમ્બ્યુલેન્સ બોલાવો ભાઈ’
બોલિવૂડ છોડવા પર ટ્રોલ થઈ ઝાયરા વસીમ, મીમ્સ શેર કરી યુઝર્સે આપ્યા રિએક્શન
બોલિવૂડની બોલ્ડ અને ગ્લેમરસ એક્ટ્રેસ રાધિકા આપ્ટે કહ્યું- હું એક જ સમયે ઘણા લોકો સાથે…
સિંહણ સાથે છ સિંહબાળએ લટાર મારી, વીડિયો સોશિયલ મીડિયામાં વાયરલ
રાહુલ ગાંધીના મતવિસ્તારમાં ઘટી રૂંવાટા ઉભા કરી દેનારી ઘટના, જુઓ Video
VIDEO: માણસ પરથી ટ્રેન ફરી ગઈ, જાદુગરે એવો કમાલ કર્યો કે જીવતો જ નીકળ્યો
VIDEO: સુકી નદીમાં પૂલનુ કામ ચાલુ હતું અને અચાનક ધોધમાર પાણી આવ્યું, મજૂરો ફસાયા
રથયાત્રા પર્વ સાથે જોડાયેલી રોચક વાતો, જાણો શાસ્ત્રીજી પાસેથી, Video